તમારી યોજનાઓ માટે ચોક્કસ હોવું તે એક વાત છે અને તમારી પાસે સર્વશ્રેષ્ઠ યોજના છે તેમ વિચારવું એક બિલકુલ જુદી જ વાત છે. પ્રથમ વાતમાં તમારો આત્મવિશ્વાસ રહેલો છે જયારે બીજીમાં મૂર્ખતા. એવું સંશોધન થયેલું છે, ૯૫% ધંધા તેનાં ચાલુ થયાના પ્રથમ વર્ષમાં જ બંધ થઇ જાય છે. મોટાભાગના ઉદ્યોગીઓ પોતાનાં ધંધાના પ્રેમમાં એટલાં બધા આવી જાય છે કે તેઓ સાચી જાણકારી પ્રત્યે પણ અંધ બની જતાં હોય છે. “મારો વિચાર ખોટો હોઈ જ ન શકે, મારા નિર્ણયો ખરા હોય છે, મારી આજુબાજુ રહેલાં લોકો કરતાં હું વધારે હોશિયાર છું.” આવું આપણામાંના મોટાભાગનાં લોકો (છુંપી રીતે પણ) પોતાનાં વિશે અને પોતાની યોજનાઓ વિશે અનુભવતાં હોય છે.